section_heading: Povijest
paragraph_text: Današnji Sunderland nastao je iz tri naselja. Prvo naselje, Monkwearmouth, utemeljeno je na sjevernoj strani rijeke Wear još 674. godine, kada je ondašnji biskup Bendict utemeljio samostan Wermouth-Jarrow. Nasuprot samostanu, na južnoj obali rijeke, godine 930. osnovano je naselje Bishopwearmouth. Treće naselje, Sunderland, bilo je malo ribarsko mjesto točno na ušću rijeke Wear u more. Osnovano je 1179. godine. Kako je vrijeme prolazilo, grad je rastao i razvijao se kao luka, trgujući ugljenom i soli. U 14. st. na rijeci Wear počelo se i s izgradnjom brodova. Do 19. st. Sunderland se toliko proširio da se spojio s naseljima Monkwearmouth i Bishopwearmouth.